stanford-oval/wikipedia huggingface dataset:
Anguilla yleisurheilun maailmanmestaruuskilpailuissa

| Sija |        |        |        | Yhteensä |
| --- | --- | --- | --- | --- |
–: 0
Anguilla on osallistunut yleisurheilun ulkoratojen maailmanmestaruuskilpailuihin ensimmäisistä, vuoden 1983 kisoista lähtien. Se ei ole saanut MM-kilpailuissa yhtään mitalia. Maan ainoa pistesijoille eli kahdeksan parhaan joukkoon yltänyt urheilija on Shara Proctor, joka sijoittui pituushypyssä viidenneksi Berliinissä 2009. Myöhemmin Proctor saavutti Britannian edustajana pituushypyssä hopeaa Pekingissä 2015.
The Devil Cried

| ”The Devil Cried” Black Sabbath |
| --- | --- | --- |

Singlen tiedot
 Albumilta: The Dio Years
 Julkaistu: 13. maaliskuuta 2007
 Formaatti: iTunes
 Tuottaja(t): Black Sabbath
 Tyylilaji: heavy metal
 Kesto: 06.01   4:24 (radio-edit)
 Levy-yhtiö: Rhino Records / Warner Bros
Listasijoitukset
  38. (US Mainstream Rock Tracks)
Black Sabbathin muut singlet
| ”Black Mass” 1999 | ”The Devil Cried” 2007 | ”God Is Dead?” 2013 |
The Devil Cried on Black Sabbathin kappale ja single-julkaisu The Dio Years-kokoelmalta vuodelta 2007. Se on yksi kolmesta uudesta kappaleesta, jotka tehtiin kokoelmaa varten. Kokoelman julkaisun myötä vuosien 1980-1982 ja 1990-1992 kokoonpano (laulaja Ronnie James Dio, kitaristi Tony Iommi, basisti Geezer Butler ja rumpali Vinny Appice) teki comebackin, tosin nimen Heaven and Hell alla.
Kappale on yhtyeelle tyypillisesti raskastempoinen. Laulaja Dion mukaan lyriikka kertoo mahdollisuudesta "nousta helvetistä taivaaseen, jos saa Saatanan itkemään". Kappaleen ovat säveltäneet Butler, Dio ja Iommi. Se julkaistiin digitaalisessa muodossa.
Kokoonpano

Ronnie James Dio – laulu
Tony Iommi – kitara
Geezer Butler – basso
Vinny Appice – rummut
Anismus

Anismus eli paradoksaalinen puborektaalikontraktio on häiriö, jossa lantionpohjan lihakset toimivat ulostamisen yhteydessä poikkeavasti ja dyssynergisesti. Se on yksi kroonisen ummetuksen ja toiminnallisen ulostamisvaikeusoireyhtymän aiheuttajista.
Anismuksessa puborektaalilihas ja sulkijalihakset eivät ulostettaessa tavalliseen tapaan rentoudu vaan ne voivat supistua, mihin viitataan "paradoksaalisena kontraktiona". Noin puolilla anismuksesta kärsivistä on lisäksi heikentynyt kyky tuntea ulostamistarvetta. Noin yhdessä kolmesta tapauksesta anismus on kehittynyt jo lapsuusiässä. Tällöin ulostamiseen liittyvän koordinaatiokyvyn omaksuminen on jäänyt puutteelliseksi. Noin yhdessä kolmesta tapauksesta anismus kehittyy esimerkiksi synnytyksen tai vamman yhteydessä. Lopuissa tapauksista syy jää tuntemattomaksi. Taustalla ei ole neurologista tai muuta elimellistä poikkeavuutta, joten häiriötä pidetään toiminnallisena. Usein anismuksen yhteydessä kuitenkin esiintyy liitännäisongelmia, kuten peräsuolen haavaumia, ärtyvä suoli, hidas läpikulkuaika, peräsuolen tunnon puute, psyykkisiä ongelmia tai opioidien käyttöä. Ummetuksen lisäksi anismus voi aiheuttaa vatsakipua, vatsan turvotusta ja peräaukon alueen kipua.
Anismuksen arvioidaan aiheuttavan noin 15–25 % kroonisista ummetuksista. Se on noin kaksinkertaisesti yleisempi naisilla kuin miehillä. Muuta väestöä yleisempi se on myös yli 65-vuotiailla. Anismuksen diagnostiikan apuina voidaan käyttää muiden sairauksien poissulkua, anorektaalista manometriaa ja defekografiaa. Biopalautehoito on osoittautunut anismuksen kohdalla tehokkaaksi hoitomuodoksi jopa noin 80 %:lla potilaista. Myös elämäntapamuutoksista ja laksatiiveista voi olla apua. Botuliinitoksiini-injektioiden (Botox) kokeilut anismuksen hoidossa ovat tuottaneet vaihtelevia tuloksia. Muita useammin ne ovat olleet tehokkaita lapsilla.
Tanya Sloan

| Tanya Sloan |
| --- | --- |

Näyttelijä(t):  Nakia Burrise Khanya Mkhize (nuori Tanya Sloan)
Ensi- esiintyminen:  Hogday Afternoon, Osa 1 (Mighty Morphin Power Rangers)
Viimeinen esiintyminen:  Passing the Torch, Osa 2 (Power Rangers Turbo)
Henkilötiedot
Status:  Lopettanut
Sukupuoli:  Nainen
Kotipaikka:  Angel Grove
Suhteet
Vanhemmat:  Mr. Sloan (isä) Mrs. Sloan (äiti)
Infobox OKNimi-testi OK: 
Tanya Sloan on kuvitteellinen henkilö ja sankari Power Rangers -universumissa, joka on esiintynyt televisiosarjoissa Mighty Morphin Alien Rangers, Power Rangers Zeo ja Power Rangers Turbo. Hän oli myös yksi päähenkilöistä Power Rangers -elokuvassa Power Rangers turbovaihteella. Tanya Sloan nähtiin ensimmäisen kerran afrikkalaisen heimon luona, koska hänen vanhempansa olivat amerikkalaisia tutkimusmatkailijoita. Vuoden 1996 joulun aikaan Tanyan nähtiin viettävän myös kwanzaa-juhlaa. Tanya oli Power Rangers -sarjan historiassa ensimmäinen keltainen ranger, jonka rangerasuun kuului hame. Hän oli myös toinen afrikkalaiset sukujuuret omannut keltainen ranger. Ensimmäinen oli hänen edeltäjänsä Aisha Campbell sarjassa Mighty Morphin Power Rangers. Tanyaa näytteli Nakia Burrise.
Hahmon historia > Mighty Morphin Alien Rangers

Sarjan Mighty Morphin Power Rangers viimeisessä jaksossa paha Master Vile oli Orb of Doomin avulla onnistunut siirtämään Maapallon ajassa taaksepäin. Sen seurauksena Power Rangereista oli tullut lapsia eivätkä he pystyneet enää käyttämään voimiaan. Sen vuoksi minisarjassa Mighty Morphin Alien Rangers viisi heistä lähetettiin portaalin läpi etsimään viittä Zeokristallin palasta, jotka yhdessä pystyivät palauttamaan Maapallon oikeaan aikaan. Silloisen keltaisen rangerin Aisha Campbellin tutkimusmatka johti hänet afrikkalaiseen kylään, jonka lähistöllä asuneet eläimet olivat alkaneet hyökätä oudon kulkutaudin takia kyläläisten kimppuun. Tanya Sloan tapasi nuoren Aishan ja pelasti hänet leijonan hyökkäykseltä. Sen jälkeen Tanya johdatti Aishan kylänvanhimpana toimineen Ashallan luo. Aisha sai myös Zeokristallin palasensa häneltä. Sen sijaan, että Aisha olisi palannut keltaiseksi rangeriksi hän päätti jäädä Afrikkaan auttamaan eläimiä kulkutaudista parantumisessa. Tanya suostui lähtemään Aishan tilalla Angel Groveen Zeokristallin palan kanssa. Kun Zeokristalli palautti Maan oikeaan aikaan, Tanyasta tuli muiden rangereiden mukana teini-ikäinen.
Hahmon historia > Power Rangers Zeo

Tanya tunsi itsensä kaikkein kokemattomimmaksi, joten hän tarjoutui antamaan Zeokristallin palasensa Billy Cranstonille. Billy ei kuitenkaan ottanut sitä vastaan, joten Tanyasta tuli Zeo Ranger II. Sen jälkeen Tanya joutui taistelemaan pahan Machine Empiren hyökkäyksiä vastaan ja samalla totuttautumaan asumaan orpona Angel Grovessa. Tanya oppi kuitenkin nopeasti uuden elämäntapansa ja alkoi harjoitella myös itsepuolustuslajeja sekä Tommy Oliverin että Adam Parkin kanssa. Tanya muutti väliaikaisesti asumaan Katherine Hillardin luo, joka myös auttoi häntä Angel Groven lukioon ilmoittautumisessa.
Tanya alkoi melkein heti tapailla hänen uuden koulunsa baseballpelaajaa Shawnia. Tanyalle selvisi, että Shawn aikoi huijata matematiikan kokeessa, mutta sai lopulta Shawnin muuttamaan mielensä. Myöhemmin he alkoivat riidellä ja lopulta myös erosivat, kun Tanya osoittautui luontaiseksi lahjakkuudeksi baseballissa ja liittyi syöttäjänä Angel Groven lukion joukkueeseen. Myöhemmin Shawn oli mustasukkainen Tanyan ja Adamin välisestä ystävyydestä, mutta lopulta he sopivat riitansa ja pysyivät ystävinä. Tanya oli myös hyvä laulaja. Hänen tekemänsä musiikkivideo herätti kykyjenetsijän mielenkiinnon ja Tanyalle tarjottiin jopa levytyssopimusta. Tanya kuitenkin kieltäytyi, koska tunsi velvollisuuksiensa rangerina olleen paljon musiikkiuraa tärkeämpiä. Myöhemmin Tommy pyysi Tanyalta apuopetusta, kun hän kuuli joutuvansa koko luokan eteen laulamaan. Queen Machina sai kaksikon loitsun alaisiksi, jonka jälkeen heidän puheensa muuttui tahattomasti lauluksi.
Tanya ohjasi zordinaan hieman Dogū-patsasta muistuttanutta Zeozord II:ta. Hänen zordinsa antoi myös Zeo Megazordille kyvyn käyttää taistelukypärää nimeltä Zeo II Battle Helmet: Zeo Rocket Power. Myöhemmin Tanya sai vielä käyttöönsä humanoidirobottia muistuttaneen Super Zeo Zord II:n. Myöhemmin paljastui, että Tanyan oikeat vanhemmat olivat amerikkalaisia tutkimusmatkailijoita, jotka olivat aiemmin jättäneet hänet Afrikkaan siksi aikaa, kun he olivat itse etsimässä kadonnutta Auric-patsasta tarunomaiselta Mysterio-saarelta. Kun Tanya sai kirjeen Aishalta ja entiseltä heimoltaan, hän pystyi löytämään ja pelastamaan kadonneet vanhempansa. Hänelle myös selvisi, että Auric-patsaassa asui jättimäinen olento Auric the Conqueror, jonka hän antoi kultaisena rangerina toimineen Jason Lee Scottin valvontaan.
Hahmon historia > Power Rangers turbovaihteella

Kun rangereille elokuvassa Power Rangers turbovaihteella selvisi ilkeän avaruusmerirosvo Divatoxin suunnittelevan voimakkaan Maligore-hirviön herättämistä ja sen kanssa avioliiton solmimista, Tanya sai muiden rangereiden kanssa käyttöönsä uudet turbovoimat, joilla hänestä tuli Keltainen Turbo Ranger. Lisäksi hän sai uudeksi zordikseen Dune Star Turbozordin. Tanya seurasi muiden rangereiden mukana Divatoxia myyttiselle Muranthias-saarelle, jolla Maligore asui. Saarella rangerit onnistuivat pilaamaan Divatoxin suunnitelmat, kun he tuhosivat Maligoren uudella Turbo Megazordillaan.
Aiheesta muualla

Power Rangersin viralliset sivut (englanniksi)
Tanya Sloan rangercentral.comissa (Zeo) (englanniksi)
Tanya Sloan rangercentral.comissa (Turbo) (englanniksi)
Televisiosarjan Power Rangers hahmot merkitty niiden ensiesiintymisen mukaan
| --- | --- |
 :  Zordonin aikakausi:
I:  Jason Lee Scott • Trini Kwan • Billy Cranston • Kimberly Hart • Zack Taylor • Alpha 5 • Tommy Oliver
II:  Rocky DeSantos • Adam Park • Aisha Campbell
III-IV:  Katherine Hillard • Aquitarin Rangerit • Tanya Sloan • Trey of Triforia
V-VI:  Justin Stewart • Carlos Vallerte • Ashley Hammond • Cassie Chan • T. J. Johnson • Phantom Ranger • Andros • Zhane
 :  Zordonin jälkeiset kaudet:
VII-X:  Lost Galaxy Power Rangerit (Magna Defender • Karone) • Lightspeed Rescue Power Rangerit • Time Force Power Rangerit • Wild Force Power Rangerit
XI–XVII:  Ninja Storm Power Rangerit • Dino Thunder Power Rangerit • S.P.D. Power Rangerit (Anubis Cruger) • Mystic Force Power Rangerit (Clare • Leanbow) • Operation Overdrive Power Rangerit • Jungle Fury Power Rangerit • RPM Power Rangerit
XIX-XX:  Samurai Power Rangerit • Megaforce Power Rangerit
 :  Muut hahmot:
 :  Sivuhahmot • Bulk ja Skull
Tanya Zeo Ranger II:na.
Andri Voronin

Andri Voronin
Andri Viktorovytš Voronin (ukr. Андрій Вікторович Воронін, s. 21. heinäkuuta 1979 Odessa, Ukrainan SNT, Neuvostoliitto) on ukrainalainen jalkapalloilija. Hyökkääjänä pelaava Voronin edustaa venäläistä Dynamo Moskovaa, jonne hän siirtyi tammikuussa 2010.
Voroninin aiemmat seurat ovat kasvattajaseura Tšornomorets Odessa, saksalaiset Borussia Mönchengladbach, Mainz, Köln, Bayer Leverkusen ja Hertha sekä englantilainen Liverpool. Kaudella 2002–2003 pelatessaan Mainzissa Voronin oli 2. Bundesliigan paras maalintekijä.
Ukrainan maajoukkueessa Voronin on pelannut vuodesta 2002 lähtien. Hän oli mukana vuoden 2006 MM-kilpailuissa.
Aiheesta muualla

Voronin Leverkusen who's who -sivuilla
Ukrainan joukkue – Jalkapallon MM-kilpailut 2006
1 Šovkovskyi |
2 Nesmatšnyi |
3 Jatsenko |
4 Tymoštšuk |
5 Jezerskyi |
6 Rusol |
7 Ševtšenko |
8 Šelajev |
9 Husjev |
10 Voronin |
11 Rebrov |
12 Pjatov |
13 Tšyhrynskyi |
14 Husin |
15 Milevskyi |
16 Vorobei |
17 Vaštšuk |
18 Nazarenko |
19 Kalynytšenko |
20 Bjelik |
21 Rotan |
22 Sviderskyi |
23 Šust |
Valmentaja Bloh’in
Anisidiini

Anisidiini voi viitata johonkin seuraavista orgaanisista yhdisteistä:
m-anisidiini eli 3-metoksianiliini
o-anisidiini eli 2-metoksianiliini
p-anisidiini eli 4-metoksianiliini
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Anisidiini”, voi hakea sivunnimihaulla, laajalla sivunnimihaulla tai tekstihaulla.
The Voice (Yhdysvallat) (4. tuotantokausi)

| The Voice 4>  tuotantokausi |
| --- | --- |
Tyyli:  Tosi-tv
Kestoaika:  60-120 min
Pääosissa:  Juontajat: Carson Daly Tuomarit: Adam Levine Shakira Usher Blake Shelton
Alkuperämaa:  Yhdysvallat
Alkuperäiskieli:  englanti
Verkko:   NBC
Esitetty:  25. maaliskuuta 2013 – 18. kesäkuuta 2013
Jaksoja:  28
The Voicen neljäs tuotantokausi esitettiin Yhdysvalloissa NBC-kanavalla 25. maaliskuuta – 18. kesäkuuta 2013. Ohjelman tuomareina toimivat Adam Levine, Shakira, Usher, Blake Shelton ja Carson Daly.
Kilpailun voittajaksi selviytyi 17-vuotias Danielle Bradbery. Hän sai palkinnoksi levytyssopimuksen Universal Republic Recordsin kanssa. Bradberyn mentorina kilpailussa toimi Blake Shelton.
The Voice (Yhdysvallat) (8. tuotantokausi)

| The Voice 8>  tuotantokausi |
| --- | --- |
Tyyli:  Tosi-tv
Kestoaika:  60-120 min
Pääosissa:  Juontajat: Carson Daly Tuomarit: Adam Levine Christina Aguilera Pharrell Williams Blake Shelton
Alkuperämaa:  Yhdysvallat
Alkuperäiskieli:  englanti
Verkko:   NBC
Esitetty:  23. helmikuuta 2015 – 19. toukokuuta 2015
Jaksoja:  28
The Voicen kahdeksas tuotantokausi esitettiin Yhdysvalloissa NBC-kanavalla 23. helmikuuta – 19. toukokuuta 2015. Ohjelman tuomareina toimivat Adam Levine, Christina Aguilera, Pharrell Williams, Blake Shelton ja Carson Daly.
Kilpailun voittajaksi selviytyi 16-vuotias Sawyer Fredericks. Hän sai palkinnoksi levytyssopimuksen Universal Republic Recordsin kanssa. Fredericksin mentorina kilpailussa toimi Pharrell Williams.
Anisogamia

Anisogamian muodot: A) siimaisten sukusolujen anisogamia B) Siimaisen siittiösolun ja siimattoman munasolun oogamia B) siimattomien sukusolujen anisogamia
Anisogamia eli heterogamia on kahden erikokoisen sukusolun eli gameetin, jotka ovat naaras- ja urospuolinen, yhdistymistä suvullisen lisääntymisen saavuttamiseksi. Anisogamiassa naaraan suurikokoisempi sukusolu eli munasolu, ja uroksen pienikokoisempi sukusolu eli siittiö. Anisogamiaa esiintyy sienissä, selkärankaisissa ja selkärangattomissa.
Anisogamia kehittyi Isogamiasta, ja on tällöin toinen askel suvullisen lisääntymisen kehittymisessä. Anisogamiasta kehittyi oogamia, jota kaikki selkärankaiset, kasvit ja osa sienistä käyttävät lisääntymiseen.
Uros ja naaraspuolinen anisogaminen solu voi olla siimainen että siimaton riippuen solun lajista.
Amerikanpöllönen

| Amerikanpöllönen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Kirkupöllöset Megascops 
Laji::  guatemalae
Kaksiosainen nimi
 Megascops guatemalae  Sharpe, 1875 
Synonyymit
 Otus guatemalae 
Alalajit
 Megascops guatemalae cassini (Ridgway, 1878)  Megascops guatemalae dacrysistactus (R. T. Moore & J. L. Peters, 1939)  Megascops guatemalae fuscus (R. T. Moore & J. L. Peters, 1939)  Megascops guatemalae guatemalae (Sharpe, 1875)  Megascops guatemalae hastatus Ridgway, 1887  Megascops guatemalae thompsoni (Cole, 1906)  Megascops guatemalae tomlini (R. T. Moore, 1937) 
Katso myös
   Amerikanpöllönen Wikispeciesissä   Amerikanpöllönen Commonsissa 
Infobox OKNimi-testi OKIUCN-testi OK: 
Amerikanpöllönen (Megascops guatemalae, aiemmin Otus guatemalae) on pöllöihin kuuluva lintu. Sitä tavataan Belizessä, Boliviassa, Brasiliassa, Costa Ricassa, Ecuadorissa, Guatemalassa, Guyanassa, Hondurasissa, Kolumbiassa, Meksikossa, Nicaraguassa, Panamassa, Perussa ja Venezuelassa.
Lajin elinpiiriä ovat subtrooppiset ja trooppiset kuivat metsät ja subtrooppiset ja trooppiset alavat ja ylänkömetsät.
Amerikanpöllönen on kooltaan 20–23 cm, ja sillä on jaloissa höyhenys. Sen väritys voi olla harmaanruskea tai punaruskea. Pyrstö on suhteellisen pitkä pöllön pyrstöksi, ja siinä on alapuolella selvästi näkyviä pitkittäisiä raitoja ja joitakin poikittaisraitoja. Naamaa ympäröi tumma höyhenreunus, ja sillä on melko lyhyet korvatupsut. Silmät ovat keltaiset ja nokka oliivinvihreä.
Aiheesta muualla

Amerikanpöllönen (Megascops guatemalae) BirdLife International Data Zone. (englanniksi)
The Voice (Yhdysvallat) (7. tuotantokausi)

| The Voice 7>  tuotantokausi |
| --- | --- |
Tyyli:  Tosi-tv
Kestoaika:  60-120 min
Pääosissa:  Juontajat: Carson Daly Tuomarit: Adam Levine Gwen Stefani Pharrell Williams Blake Shelton
Alkuperämaa:  Yhdysvallat
Alkuperäiskieli:  englanti
Verkko:   NBC
Esitetty:  22. syyskuuta 2014 – 16. joulukuuta 2014
Jaksoja:  26
The Voicen seitsemäs tuotantokausi esitettiin Yhdysvalloissa NBC-kanavalla 22. syyskuuta – 16. joulukuuta 2014. Ohjelman tuomareina toimivat Adam Levine, Gwen Stefani, Pharrell Williams, Blake Shelton ja Carson Daly.
Kilpailun voittajaksi selviytyi 36-vuotias Craig Wayne Boyd. Hän sai palkinnoksi levytyssopimuksen Universal Republic Recordsin kanssa. Boydin mentorina kilpailussa toimi Blake Shelton.
Teenage Mutant Hero Turtles: The Hyperstone Heist

| Teenage Mutant Hero Turtles: The Hyperstone Heist |
| --- | --- |
Kehittäjä:  Konami
Julkaisija:  Konami
Jakelija:  Sega
Säveltäjä:  Kôzô Nakamura
Pelisarja:  Teenage Mutant Ninja Turtles
Julkaistu:  NA 5. elokuuta 1992JP 22. joulukuuta 1992EU 1993
Lajityyppi:  Beat 'em up
Pelimuoto:  Yksinpeli, moninpeli
Alusta:  Sega Mega Drive
Jakelumuoto:  Pelimoduuli
Lisää peliartikkeleitaVideopelien teemasivulla
Infobox OK : 
| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 70,00%
Arvostelupisteet
Julkaisu: Pisteet
Allgame: 3/5 
The Video Game Critic: C 
Teenage Mutant Hero Turtles: The Hyperstone Heist on vuoden 1992 elokuussa julkaistu beat 'em up Sega Mega Drivelle. Yhdysvalloissa peli julkaistiin nimellä Teenage Mutant Ninja Turtles: The Hyperstone Heist ja Japanissa Teenage Mutant Ninja Turtles: Return of the Shredder.
Juoni

Silppuri on saanut haltuunsa hyperkiven X-ulottuvuudesta ja käyttää sen voimaa kutistaakseen kaupungin rakennuksia. Hän ilmoittaa esittäneensä vain kiven voimaa esimerkkinä valloittaakseen pian maailman ja haastaa Turtlesit estämään hänet.
Aiheesta muualla

Teenage Mutant Ninja Turtles: The HyperStone Heist MobyGamesissa (englanniksi)
Anastasia Lapsui

| Anastasia Lapsui |
| --- | --- |
 Anastasia Lapsui Sodankylän elokuvajuhlilla 2009.
Henkilötiedot
Syntynyt: 1944 (ikä 79–80) Neuvostoliitto
Ammatti:  elokuvaohjaaja elokuvakäsikirjoittaja elokuvaleikkaaja
Ohjaaja
Palkinnot
 Parhaan elokuvan Jussi (2001) Seitsemän laulua tundralta Parhaan dokumentin Jussi (2003) Elämän äidit Suomi-palkinto (2009) 
Aiheesta muualla
IMDb 
Elonet
Anastasia Lapsui (s. 1944 Nida, Jamalin Nenetsia, Neuvostoliitto) on Suomessa vuodesta 1993 asunut Neuvostoliitossa syntynyt elokuvaohjaaja ja -käsikirjoittaja, joka on kansallisuudeltaan nenetsi. Nenetsin kieli kuuluu suomen kielen tavoin uralilaisiin kieliin.

Siperian luoteisosassa Jäämeren rannalla sijaitsevassa Jamalin Nenetsiassa syntynyt Lapsui valmistui Sverdlovskissa sijaitsevasta Uralin yliopistosta. Ennen elokuvauraansa hän oli radiotoimittaja Salehardin kaupungissa mutta teki myös käsikirjoituksia. Hän on ohjannut yhdessä miehensä Markku Lehmuskallion kanssa elokuvia nenetseistä, saamelaisista ja yleensä pienistä alkuperäiskansoista.
Vuonna 2007 valmistuneesta elokuvasta Matkalla Lapsui sanoo:
»Tällä elokuvalla on minulle erityinen merkitys. Esitän siinä oman näkemykseni nenetsien uskonnosta ja kuolemanjälkeisestä elämästä.»
Filmografia

Poron hahmossa pitkin taivaankaarta... 1993, leikkaus, musiikki, kertoja, äänitys
Kadotettu paratiisi 1994, suunnittelu, käännökset nenetsi/suomi, leikkaus, äänitys
Jäähyväisten kronikka 1995, leikkaus
Anna 1997, ohjaus, käsikirjoitus
Uhri – elokuva metsästä 1998, ohjaus, suunnittelu, äänitys, leikkaus
Seitsemän laulua tundralta 2000, ohjaus, puvustus, leikkaus, lavastus, käsikirjoitus
Paimen 2001, ohjaus, käsikirjoitus
Elämän äidit 2002, ohjaus, leikkaus, ääni, laulut
Jumalan morsian 2003, ohjaus, puvustus, käsikirjoitus
Fata Morgana 2005, käsikirjoitus, leikkaus, äänitys
Saamelainen 2007, ohjaus, leikkaus
Matka 2007, ohjaus, käsikirjoitus, leikkaus
Maan muisti, 2009, ohjaus, tuottaja, käsikirjoitus, leikkaus
Sukunsa viimeinen, 2010
Yksitoista ihmisen kuvaa, 2012, ohjaus, käsikirjoitus, leikkaus
Tsamo, 2015
Pyhä, 2017, (nimellä Anastasia Lapsuy)
Kirjat

Lapsui, Anastasia & Lehmuskallio, Markku & Lehmuskallio, Pekka (valokuvaaja): Jäähyväiset tundralle : Siperian nenetsien matkassa.  Helsinki:  SKS Kirjat, 2023.  ISBN 978-951-858-476-9.
Palkinnot ja tunnustukset

Jussi-palkinto 2001, paras elokuva
Suomi-palkinto 2009
Taiteilijaeläke 2014
Kirjallisuutta

Toiviainen, Sakari: Kadonnutta paratiisia etsimässä : Markku Lehmuskallion ja Anastasia Lapsuin elokuvat.  Helsinki:  SKS, 2009.  ISBN 978-952-222-067-7.
Aiheesta muualla

Anastasia Lapsui Elonetissä.
Kumppani-lehti (Arkistoitu – Internet Archive)
Festival News
Skenet (Arkistoitu – Internet Archive)
Amerikanpyynmarja

| Amerikanpyynmarja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Gentianales
Heimo::  Matarakasvit Rubiaceae
Alaheimo::  Rubioideae
Suku::  Pyynmarjat Mitchella
Laji::  repens
Kaksiosainen nimi
 Mitchella repens  L. 
Katso myös
   Amerikanpyynmarja Wikispeciesissä   Amerikanpyynmarja Commonsissa 
Infobox OKVirheellinen NIMI-arvo: 
Amerikanpyynmarja (Mitchella repens) on matarakasvien (Rubiaceae) heimoon ja pyynmarjojen (Mitchella) sukuun kuuluva kasvilaji. Se on monivuotinen ja ainavihanta, osittain ruohovartinen varpukasvi. Kasvutavaltaan se on maanmyötäisesti suikertava, eikä nouse yli 5 cm korkeuteen maan pinnasta. Lehdet sijaitsevat pareittain ja ovat pieniä, pyöreitä sekä tummanvihreitä. Kukat ovat halkaisijaltaan noin 1–2 cm, teriöltään torvimaisia ja väriltään valkoisesta vaaleanpunertavaan. Hedelminä olevat marjat ovat halkaisijaltaan 1–2 cm ja väriltään kirkkaanpunaisia tai joskus harvoin valkoisia.
Amerikanpyynmarjaa kasvaa luontaisena Pohjois-Amerikan itäosissa. Sitä tavataan metsänpohjilla, purojen varsilla sekä hiekkaisilla mäenrinteillä.
Amerikanpyynmarjaa voidaan käyttää maanpeitekasvina, ja monet linnut käyttävät kasvin marjoja ravintona. Intiaaninaiset ovat aikoinaan juoneet kasvin lehdistä valmistettua yrttiteetä synnytyskipuihin.
Aiheesta muualla

Laji.fi: Amerikanpyynmarja (Mitchella repens)
Integrated Taxonomic Information System (ITIS): Mitchella repens (englanniksi)
Global Biodiversity Information Facility (GBIF): Mitchella repens (englanniksi)
Alone in the Dark: The New Nightmare

| Alone in the Dark: The New Nightmare |
| --- | --- |

Kehittäjä:  Darkworks
Julkaisija:  Infogrames
Jakelija:  Steam, GOG.com, Humble Store ja PlayStation Store
Tuottaja:  Bruno Bonnell
Suunnittelija:  Antoine Villette
Säveltäjä:  Stewart Copeland
Pelisarja:  Alone in the Dark
Pelimoottori:  RenderWare
Julkaistu:   18. toukokuuta 2001 PlayStation EU 18. toukokuuta 2001NA 18. kesäkuuta 2001 Game Boy Color EU 18. toukokuuta 2001NA 27. kesäkuuta 2001 Microsoft Windows EU 22. kesäkuutaNA 25. kesäkuuta 2001 Microsoft Windows EU 22. kesäkuuta 2001NA 24. syyskuuta 2001 PlayStation 2 EU 28. syyskuuta 2001NA 24. syyskuuta 2001 
Lajityyppi:  selviytymiskauhupeli, toimintaseikkailupeli
Pelimuoto:  yksinpeli
Ikäluokitus:  ELSPA: 15+
Alusta:  Game Boy Color, PlayStation, PlayStation 2, Sega Dreamcast, Windows
Jakelumuoto:  CD-levy, pelimoduuli
Lisää peliartikkeleitaVideopelien teemasivulla
Infobox OK  : 
Alone in the Dark: The New Nightmare on Darkworksin kehittämä ja Infogramesin julkaisema selviytymiskauhu- ja toimintaseikkailupeli.
Peli julkaistiin vuonna 2001 Game Boy Colorille, PlayStationille, PlayStation 2:lle, Sega Dreamcastille ja Windowsille.
Peli kuuluu Alone in the Dark -pelisarjaan.
Pelaaminen

Peli on selviytymiskauhua, jossa pelaajan on pysyteltävä hirviöiden ulottumattomissa ja selvitettävä murhamysteeriä. Pelissä voi valita kahden pelattavan henkilön välillä, joilla on myös erilainen pelityyli.